ટૂ વ્હીલર કંપની હોન્ડાએ નવરાત્રીની આ સીઝનમાં જોરદાર કમાણી કરી છે . બીજા શબ્દોમાં કહીએ તો નવરાત્રી હોન્ડાને જબરી ફળી છે . જાપાનની આ કંપનીએ નવરાત્રી દરમિયાન 52 હજાર ગાડીઓ વેચીને એક નવો રેકોર્ડ બનાવ્યા છે . અને હજી તો નવરાત્રી ચાલી જ રહી છે એટલે દશેરો સુધી પહોંચતા આ નંબરોમાં જોરદાર ઉછાળો આવશે તે વાતમાં કોઇ શંકા નથી . જાપાનની આ કંપનીએ આ રેકોર્ડ સાથે જ તેના જૂના તમામ રેકોર્ડને તોડી દીધા છે . ઉલ્લેખનીય છે કે પહેલા નોરતે જ 50 હજારથી વધુ વાહન હોન્ડાએ વેંચ્યા છે . અને આમ કરીને જ તેણે આ નવો રેકોર્ડ બનાવ્યો છે . નવરાત્રીના પહેલા દિવસે કંપનીએ કુલ 52,000 વાહન વેચ્યા છે . નોંધનીય છે કે વર્ષ 2016માં કંપનીએ નવરાત્રી અને ઉત્સવો દરમિયાન 23,702 ગાડીઓ વેચી હતી . તે મુજબ જોવા જઇએ તો કંપનીની સેલ્સ 122 ટકા વધી છે . વળી નવરાત્રી માટે હોન્ડાએ ખાસ ઓફર પણ લાવી છે . જેના કારણે પણ તેના વેચાણમાં વધારો થયો છે . આ નવરાત્રી વખતે હોન્ડોની ગાડી ખરીદવા પર તમને 7,500 રૂપિયા સુધીનો ફાયદો મળી શકે છે . વળી ઓછા વ્યાજ દર પણ કંપની આપી રહી છે . અને પ્રોસેસિંગ ફી તથા ડોક્યૂમેન્ટેશન ફી પણ શૂન્ય કરી દીધી છે . અને સરકારી તથા પીએસયૂ કર્મચારીઓને કંપની વધારાનું કેશબેક પણ આપી રહી છે . આ તમામ કારણોએ તેનું વેચાણ વધાર્યું છે . વળી દશેરા અને નવરાત્રી દરમિયાન વાહન લેવું ખૂબ જ શુભ મનાઇ છે . ત્યારે આ તમામ પરિબળોએ હોન્ડાને ચોખ્ખો નફો અપાવ્યો છે .